text: 劉民悅，字時可，湖廣武昌府江夏縣人。生平.萬曆四十六年聯捷己未科進士，授四川富順令，其俗豪役貧賤代貴，巨室收賦多不歸縣藏，民悅悉為釐正。毎讞斷不肯曲承上官指，有中之者，改蘇州府教授。飾學宮，考古祭器、樂器，作郡縣誌。再遷南戶部主事，管江北倉，例多羨餘，盡籍以報，部尚書鄭三俊服其廉正。遷知河南汝寧府，部有持官府短長者，得其名，悉置於法。崇禎四年，為河南巡撫吳光義糾劾不職，罷歸。墓在江夏縣黃鶴裡白珠山。
metadata: erhwenkuo/wikipedia-zhtw
metadata: 劉民悅
metadata: https://zh.wikipedia.org/wiki?curid=7472748